**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO MOLĖTŲ menų mokyklai**

2017 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 ir 8 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu,atsižvelgdama į Molėtų rajono savivaldybės administracijos direktoriaus 2017 m. rugsėjo 19 d. įsakymą Nr. B6-760 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“, Molėtų menų mokyklos 2017 m. rugsėjo 15 d. raštą Nr. D7-49 „Dėl kopijavimo aparato“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Molėtų menų mokyklai (kodas 191231676) savarankiškosios savivaldybės funkcijos – vaikų ir suaugusiųjų neformaliojo švietimo, vaikų ir jaunimo užimtumo organizavimo – įgyvendinimui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį turtą – kopijavimo aparatą „Xerox WORK centre 5740“ (inventorinis Nr. 485051), kurio įsigijimo vertė – 4801,03 Eur, likutinė vertė 2017 m. rugsėjo 1 d. – 0,00 Eur, patikėjimo teise valdyti, naudoti ir disponuoti juo.
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras